लउरिया नंदनगढ़ भा लौरिया नंदनगढ़ भारतीय राज्य बिहार के पच्छिम चंपारन जिला में एगो छोट शहर बा। बूढ़ी गंडक नदी के बायें तीरे पर स्थित ई शहर भा कस्बा अपना इतिहासी महत्व खाती जानल जाला आ इहाँ सम्राट अशोक के लगवावल खम्हा (अशोक स्तंभ) बाटे आ एगो बौद्ध स्तूप भी बा। ई कस्बा, बेतिया से बगहा जाए वाली सड़क पर उत्तर-पच्छिम दिसा में पड़े ला आ इहाँ से लगभग 14 किलोमीटर उत्तर ओर सभसे नजदीकी रेलवे टीशन नरकटियागंज में बा।